kaminhu lonji
29.1.12 Eurídice Monteiro
sol forti raganhadu
rotxa ku séu riba lá
txon kenti lumi ta basa
ami mininu di vinti-tal-anu
nes rubera rostu pa skóla
modi bu anda kaminhu ka ta kaba
saku pisadu dor na kosta
subida kumpridu dixida trabesadu
minis sorizu futuru
torna panha kaminhu rostu pa kasa
badiu konxi nha gentis por isu ka ta poi mó na mi
ma sukuru pa ka panha-m
N txiga kasa ka podi nem morri
Mamai fla-m: nha fidju forti kulpa rixu!
Papai fla-m: nha fidju kaminhu mutu longi kela gó ka bu bai más!
N fla: mamai y papai, N ten ki bai, mi ki skodji nha distinu!
Subi riba dixi baxu, korda sedu durmi tardi
Nha kasera di oji, ligria nha fidju manhan, stória pa nha netu otramanhan
Oh vida!
Sta pa nansi gó ómi más bandidu ki Kalú nha kretxeu
Noba del ningen ka ten
Xintadu lisin nes poial ku séu streladu ta toma bentu mar na rostu mi só
Kel gó ka sta dretu propi
Si e ka ben N ten ki bai
N matuta tenpu N da rinkada pa Praia
...oh mundu ka bu kaba...
- ah Somada!
- ui!
Sima mamai fika ku disgostu di Bulimundo pa dia di oji...
kantadera mar y terra
29.1.12 Eurídice Monteiro
unbes
tenba un mudjer bedja tamanhu
ki ta kantaba na tudu ladu
ti na festa boneka di minis pikinóti
nton
un dia
nha Kanda
staba ta pasaba na Rotxinha
el odja un menina xintadu riba dun penedu
el txoma-l y el rabida é pergunta-l se nome
era un sereia azul
kel mudjer bedja kantadera
konta pa tudu gentis ma el odja sereia azul
ningen ka pasa-l karton
da-l só padodu fla-l ma el staba ta sunha odju kordadu
Poku algen akredita nel
Mariá d’Ntónia, Beta Branka y Txuxa Preta
tanbe dja tinha obidu stória di sereia
nhu Beraldo, Papá d’Djodja y nhu Tuy
ta flaba ma era fantasias di mininus fémia
nhu Donda, Dota y Gil d’Jóia
ta xintaba ta ri ta konta ta rakonta pa tudu mundu
nhu Bisenti, nhu Velhinhu y nhu Ulímpiu
ta filosofaba: no creamos en las sirenas, pero que las hay, las hay
di kalker manera, povu akredita o nau
aparison di sereia era un faktu pa mudjeris
nton
un dia
nhu Dindin ómi balenti
ki ka tinha medu di nada
nem di Nhordés nem di Xuxu
fika sen durmi noti interu
el da rinkada el perdi na sukuru el bai xinta na beramar
pa el odja si tinha sereia divera o si era lakuna di kabésa mudjeris
inda 4h madrugada nada el ka odja
galu kanta mudjeris labanta piskadoris bai mar
nhu Dindin na frieza detadu kran na parapetu mar
fladu nhu Dindin dja perdi kabésa
sta kuazi tolobasku propi
konfuson di ideia na se kabésa
el fla ma el odja ku se dôs gran di odju
sereia ta kanta un morna lá na Rotxinhatudu mundu fla: eeeh eeeh, kela tanbe dja odja blue
Ao Espelho
28.1.12 Eurídice Monteiro
Perguntei a mim:
- Que tenho eu a ver com tudo isso?
Espreitei, por entre o pesadelo e o sonho!
Afinal, há lugar para o sonho e além da indignação...
Na diluição das fronteiras, um pretexto para acreditar
E aí, na entrelinha desse (não) lugar, se eu pudesse
depois do auto-retrato da auto-terapia da auto-desilusão
sem mágoa nem nostalgia, sem representar nem historiar
trazer nas mãos o cadáver da raiz que sufoca o vento íntimo
acordar cantarolando o beijo das espumase olhar na linha das águas do mar um paraíso a fluir...
nha kodé
28.1.12 Eurídice Monteiro
ken ki ten si amor bunitu
pa txoma-l nha kodé
ku beijinhu ta ben ta bai
oh nha kodé txiga pa mi
txiga pa mi txiga pertinhu
mi li na bo bo li na mi
oh nha kodé bo li na mi
Lenbrason
28.1.12 Eurídice Monteiro
Não foi o governador
Nem o general
Muito menos o nhu padri
Ah nahna, ah nahna, ah nahna...
Foi Kodé d’Dona
Ki konta stória
Pa nunka nu ka skesi
Povu di Kabuverdi
Ohhh naná, ohhh naná, oh naná...
A poética de Eneida Nelly
26.1.12 Eurídice Monteiro
kea_Latn por_Latn vec_Latn kea_Latn kea_Latn kea_Latn kea_Latn kea_Latn pap_Latn pap_Latn kea_Latn kea_Latn kea_Latn kea_Latn kac_Latn kea_Latn kea_Latn kea_Latn kea_Latn kea_Latn spa_Latn kea_Latn kea_Latn kea_Latn kea_Latn kea_Latn kea_Latn kea_Latn som_Latn smo_Latn kea_Latn ast_Latn por_Latn pap_Latn kea_Latn kea_Latn kea_Latn kea_Latn pap_Latn kea_Latn kea_Latn kea_Latn kea_Latn glg_Latn kea_Latn kea_Latn kea_Latn kea_Latn kea_Latn ast_Latn kea_Latn vie_Latn kea_Latn ast_Latn kea_Latn vie_Latn spa_Latn kea_Latn kea_Latn kea_Latn pap_Latn kea_Latn kea_Latn hun_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn glg_Latn por_Latn por_Latn por_Latn por_Latn por_Latn por_Latn por_Latn por_Latn hun_Latn por_Latn por_Latn kea_Latn por_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn por_Latn por_Latn hun_Latn por_Latn sun_Latn kea_Latn kea_Latn kea_Latn kea_Latn ace_Latn glg_Latn por_Latn